

**JEDINSTVENI UPRAVNI ODJEL**

**P R O Č E L N I C A**

KLASA:112-02/19-01/01

URBROJ:2186/18-03/1-19-1

U Ludbregu, 27. veljače 2019. godine

Na temelju odredbi članaka 17. i 19. Zakona o službenicima i namještenicima u lokalnoj i područnoj (regionalnoj) samoupravi («Narodne novine» br. 86/08, 61/11, 04/18), pročelnica Jedinstvenog upravnog odjela Grada **Ludbrega r a s p i s u j e**

**JAVNI NATJEČAJ**

za prijam u službu u Jedinstveni upravni odjel Grada Ludbrega - **ODSJEK ZA DRUŠTVENE DJELATNOSTI I OPĆE POSLOVE** na radno mjesto

**- savjetnik/ca za društvene djelatnosti i socijalnu skrb –** 1 izvršitelj/ica na neodređeno vrijeme uz obvezni probni rad u trajanju od tri mjeseca

Kandidati/kinje moraju ispunjavati opće uvjete za prijam u službu propisane člankom 12. Zakona o službenicima i namještenicima u lokalnoj i područnoj (regionalnoj) samoupravi, a to su:

- punoljetnost

- hrvatsko državljanstvo

- zdravstvena sposobnost za obavljanje poslova radnog mjesta na koje se osoba prima.

Pored općih uvjeta za prijam, kandidati/kinje moraju ispunjavati i slijedeće **posebne uvjete:**

* magistar socijalnog rada, prava, ekonomije ili politologije ili stručni specijalist socijalnog rada, prava, ekonomije ili politologije
* najmanje 3 godine radnog iskustva na odgovarajućim poslovima
* položen državni stručni ispit
* poznavanje rada na računalu
* vozačka dozvola B kategorije.

Uvjet sveučilišnog ili stručnog specijalista socijalnog rada, prava, ekonomije ili politologije, na temelju odredbe članka 35.stavka 1. Uredbe o klasifikaciji radnih mjesta u lokalnoj i područnoj (regionalnoj) samoupravi („Narodne novine“ br. 74/10, 125/14), ispunjavaju i osobe koje su po ranijim propisima stekle visoku stručnu spremu.

U službu ne može biti primljena osoba kod koje postoje zapreke iz čl. 15. i 16. Zakona o službenicima i namještenicima u lokalnoj i područnoj (regionalnoj) samoupravi (NN br. 86/08, 61/11, 04/18).

Natjecati se mogu kandidati/kinje koji nemaju položen državni stručni ispit uz obvezu, da u slučaju prijma u službu, isti polože u zakonskom roku.

Na javni natječaj mogu se prijaviti osobe obaju spolova.

Izrazi koji se koriste u tekstu javnog natječaja, a imaju rodno značenje koriste se neutralno i odnose se jednako na muški i ženski rod.

Uz pisanu prijavu kandidati/kinje su dužni priložiti slijedeću dokumentaciju:

- životopis

- dokaz o hrvatskom državljanstvu (preslika domovnice ili važeće osobne iskaznice)

- dokaz o stručnoj spremi (preslika diplome)

- potvrdu HZMO o podacima o evidentiranom stažu u matičnoj evidenciji HZMO-a,

- izvornik uvjerenja nadležnog suda da se protiv kandidata/kinje ne vodi kazneni postupak, ne starije od 6 mjeseci,

- vlastoručno potpisanu izjavu da za prijam u službu ne postoje zapreke iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi,

- dokaz o položenom državnom stručnom ispitu (presliku svjedodžbe ili potvrde)

- dokaz o položenom vozačkom ispitu B kategorije (preslika vozačke dozvole).

Dokaz o zdravstvenoj sposobnosti kandidati/kinje nisu dužni priložiti uz prijavu na javni natječaj već će se ona ishoditi prije donošenja rješenja o prijmu.

Kandidat/kinja koji ima pravo prednosti kod prijma u službu prema posebnom zakonu, dužan je u prijavi na javni natječaj pozvati se na to pravo i ima prednost u odnosu na ostale kandidate/kinje samo pod jednakim uvjetima.

Uz prijavu na javni natječaj podnositelj prijave koji se poziva na pravo prednosti dužan je priložiti sve dokaze o ispunjavanju traženih uvjeta kao i rješenje o priznatom statusu, odnosno potvrdu o priznatom statusu kojim se dokazuje postojanje prava prednosti na koje se poziva i dokaz o nezaposlenosti.

U Jedinstvenom upravnom odjelu Grada Ludbrega nije osigurana zastupljenost nacionalnih manjina sukladno Ustavnom zakonu o pravima nacionalnih manjina.

Osobe iz čl. 101. st. 1.-3. i čl. 102. st.1.-3. Zakona o hrvatskim braniteljima i članovima njihovih obitelji (N.N. br. 121/17.) da bi ostvarili/le pravo prednosti pri zapošljavanju koje u trenutku podnošenja prijava ispunjavaju uvjete za ostvarivanje tog prava dužni/e su uz prijavu na natječaj priložiti sve dokaze u skladu s čl.103. Zakona u svrhu ostvarivanja prava prednosti pri zapošljavanju-Poveznica Ministarstva branitelja - dokazi potrebni za ostvarivanje prava:  
 [https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)  
   Na web stranici Grada Ludbrega <http://www.ludbreg.hr> i na oglasnoj ploči Grada Ludbrega naveden je opis poslova, podaci o plaći za radno mjesto koje se popunjava, način obavljanja prethodne provjere znanja i sposobnosti i iz kojeg područja te pravni i drugi izvori za pripremanje kandidata za tu provjeru.

Na web stranici i na oglasnoj ploči Grada Ludbrega objaviti će se vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

Prethodnoj provjeri znanja i sposobnosti putem pisanog testiranja i intervjua mogu pristupiti samo kandidati koji ispunjavaju formalne uvjete javnog natječaja i koji su podnijeli urednu prijavu.

Ako kandidat/kinja ne pristupi prethodnoj provjeri znanja i sposobnosti, smatra se da je povukao/la prijavu na javni natječaj.

**Pisane prijave na javni natječaj podnose se u roku od 8 (osam) dana od dana objave u „Narodnim novinama“ , a mogu se dostaviti preporučeno poštom ili osobno na adresu: Grad Ludbreg, Trg Svetog Trojstva 14, 42 230 Ludbreg s naznakom „Natječaj – savjetnik za društvene djelatnosti i socijalnu skrb“.**

Urednom prijavom smatra se prijava koja sadrži sve podatke i priloge navedenom u ovom javnom natječaju.

Osoba koja ne podnese pravodobnu i urednu prijavu ili ne ispunjava formalne uvjete iz ovog javnog natječaja, ne smatra se kandidatom/kinjom prijavljenim na javni natječaj i dostavit će joj se pisana obavijest u kojoj se navode razlozi zbog kojih se ne smatra kandidatom/kinjom prijavljenim na javni natječaj.

Nakon raspisanog javnog natječaja ne mora se izvršiti izbor i u tom slučaju se donosi odluka o poništenju protiv koje nije dopušteno podnošenje pravnih lijekova.

O rezultatima oglasa kandidati/kinje će biti obaviješteni u zakonskom roku.

Pročelnica

Jedinstvenog upravnog odjela

Grada Ludbrega:

Irena Kučina,dipl.oec.

***JAVNI NATJEČAJ OBJAVLJEN JE U „NARODNIM NOVINAMA“ BR. 22/2019. OD***

***O6.03.2019. GODINE.***